ai4bharat/Pralekha huggingface dataset:
ଆଇନ ଓ ନ୍ୟାୟ ମନ୍ତ୍ରଣାଳୟ
ପ୍ରେସ ବିଜ୍ଞପ୍ତି
ର୍ନିବାଚନ ସଂସ୍କାର ସମ୍ବନ୍ଧରେ ଭାରତ ର୍ନିବାଚନ ଆୟୋଗ  ଙ୍କର ଅନେକ ପ୍ରସ୍ତାବ ଦୀର୍ଘ ସମୟ ଧରି ବିଚାରାଧୀନ ଅଛି । ମୁଖ୍ୟ ର୍ନିବାଚନ କମିଶନର  ୩.୦୨.୨୦୧୧ ର ଚିଠି ନଂ ୩/୧/୨୦୧୧ / ଏସ୍ଡିଆର / ୪୮୦, ଚିଠି ନଂ ୩ / ଇଆର / ୨୦୧୩ / ଏସ୍ଡିଆର ଏବଂ ୧୪.୦୫.୨୦୧୩ ଏବଂ ଚିଠି ନଂ ୩ / ଇଆର / ୨୦୧୮ / ଏସ୍ଡିଆର / ୪୦୯ ତାରିଖ ୦୮.୦୭.୨୦୨୦ ଜରିଆରେ ଆଇନ ମନ୍ତ୍ରୀଙ୍କୁ ବିଚାରାଧୀନ ସଂସ୍କାରଗୁଡିକର ତ୍ୱରିତ ବିଚାର ପାଇଁ ଅବଗତ କରିଥିଲେ । ର୍ନିବାଚନ ଆୟୋଗ ସହ ଜଡିତ ବିଷୟଗୁଡିକ ଉପରେ ସଂସଦୀୟ ବିଭାଗ ହେଉଛି ନୋଡାଲ ବିଭାଗ ଏବଂ ଇସିଆଇ ଏବଂ ସଂସଦୀୟ ବିଭାଗର ଅଧିକାରୀଙ୍କ ମଧ୍ୟରେ ନିୟମିତ ଏ ସଂକ୍ରାନ୍ତରେ ଆଲୋଚନା ହୋଇଥାଏ ।
ପୂର୍ବରୁ ସାଧାରଣ ଭୋଟର ତାଲିକା ସଂକ୍ରାନ୍ତରେ କ୍ୟାବିନେଟ ସଚିବ ଏବଂ ପିଏମଓଙ୍କ ମଧ୍ୟରେ ଅନେକ ବୈଠକ ଅନୁଷ୍ଠିତ ହୋଇଥିଲା । ପିଏମ୍ଓ ଆଇଡି ତା ୧୨.୧୧.୨୦୨୧ ରେ ସାଧାରଣ ଭୋଟର ତାଲିକା ନେଇ ୧୬.୧୧.୨୦୨୧ ରେ ଅନୁଷ୍ଠିତ ହେବାକୁ ଥିବା ବୈଠକ ସଂକ୍ରାନ୍ତରେ କ୍ୟାବିନେଟ ସଚିବ, ଆଇନ ସଚିବ ଏବଂ ସଂସଦୀୟ ବିଭାଗ ସଚିବଙ୍କୁ ଅବଗତ କରାଯାଇଥିଲା । ଏଠାକୁ ଆସିବାପାଇଁ ମୁଖ୍ୟ ର୍ନିବାଚନ କମିଶନରଙ୍କୁ ଅବଗତ କରାଯାଇ ନଥିଲା । କାରଣ ର୍ନିବାଚନ ଆୟୋଗଙ୍କ ନିକଟରେ ଭୋଟର ତାଲିକା ସଂକ୍ରାନ୍ତରେ ଆବଶ୍ୟକୀୟ ସୂଚନା ଏବଂ ପାରଦର୍ଶିତା ରହିଛି ଏବଂ ମୁଖ୍ୟ ର୍ନିବାଚନ କମିଶନର ଆଇନ ମନ୍ତ୍ରୀ, ସଚିବ, ସଂସଦୀୟ ବିଭାଗକୁ ପୂର୍ବରୁ ଲେଖିଥିବା ପତ୍ରକୁ ଦୃଷ୍ଟିରେ ରଖି ଏହି ବୈଠକକୁ ନିର୍ବାଚନ ଆୟୋଗଙ୍କ ଅଫିସରମାନଙ୍କୁ ନିମନ୍ତ୍ରଣ କରିବା ଉଚିତ ବୋଲି ଭାବିଛନ୍ତି ।
ତଦନୁସାରେ, ସଂସଦୀୟ ବିଭାଗର ଉପ ସଚିବ ୧୫.୧୧.୨୦୨୧ ତାରିଖ ଦିନ ଚିଠି ନମ୍ବର ଏଫ୍.ନମ୍ବର-ଏଚ୍-୧୧୦୨୧/୬/୨୦୨୦-ଏଲଇଜି.୨ ରେ ଭାରତର ନିର୍ବାଚନ ଆୟୋଗଙ୍କ ସଚିବଙ୍କୁ ୧୬.୧୧.୨୦୨୧ ବୈଠକରେ ଯୋଗଦେବା ପାଇଁ ପତ୍ର ଲେଖିଥିଲେ । ଏହି ଚିଠିକୁ ସଚିବଙ୍କୁ ସମ୍ବୋଧିତ କରାଯାଇଛି ଏବଂ ଚିଠିର ଅନ୍ତିମ କାର୍ଯ୍ୟକ୍ଷମ ଅନୁଚ୍ଛେଦରେ ମଧ୍ୟ ସଚିବ, ଭାରତର ର୍ନିବାଚନ ଆୟୋଗଙ୍କୁ ଏହି ବୈଠକରେ ଯୋଗଦେବାକୁ ଅନୁରୋଧ କରାଯାଇଛି । ଇସିଆଇଙ୍କ ଦ୍ୱାରା ଏହି ଚିଠି ପାଇବା ପରେ ମୁଖ୍ୟ ର୍ନିବାଚନ ଆୟୋଗ ସଂସଦୀୟ ବିଭାଗ ସଚିବଙ୍କ ସହ କଥା ହୋଇ ଚିଠିର ମଧ୍ୟ ଭାଗରେ ଥିବା ଅଭିବ୍ୟକ୍ତି ଉପରେ ଅସନ୍ତୋଷ ପ୍ରକାଶ କରିଛନ୍ତି ଯାହା ସିଇସି ବୈଠକରେ ଯୋଗଦେବା ଆଶା କରାଯାଉଛି । ସଂସଦୀୟ ବିଭାଗ ସଚିବ ସ୍ପଷ୍ଟ କରିଛନ୍ତି ଯେ ଏହି ଚିଠି ସଚିବ କିମ୍ବା ସିଇସିର ଏକ ପ୍ରତିନିଧୀ ଏହି ବୈଠକରେ ଯୋଗଦେବା ପାଇଁ ଉଦ୍ଦିଷ୍ଟ ଥିଲା ।
୧୬.୧୧.୨୦୨୧ ରେ ଏହି ବୈଠକ ଏକ ଭର୍ଚୁଆଲ୍ ବୈଠକ ଥିଲା ଏବଂ ପିଏମ୍ଓ ପକ୍ଷରୁ କୌଣସି ଅଧିକାରୀଙ୍କୁ ବ୍ୟକ୍ତିଗତ ଭାବେ ନେଇ ବୈଠକ ଆୟୋଜିତ ହୋଇନଥିଲା । ଏହି ଭର୍ଚୁଆଲ୍ ବୈଠକରେ ଭାରତ ସରକାରଙ୍କ ଅଧିକାରୀ ଏବଂ ର୍ନିବାଚନ ଆୟୋଗର ଅଧିକାରୀମାନେ ଯୋଗ ଦେଇଥିଲେ । ଅଧିକାରୀଙ୍କ ବୈଠକ ପରେ, କେତେକ ପ୍ରସଙ୍ଗକୁ ଅଧିକ ସୁଧାରିବା ଆବଶ୍ୟକ ପଡିଥିଲା । ଏହି ପ୍ରସଙ୍ଗଗୁଡ଼ିକରେ ଭୋଟର ତାଲିକାର ଅପଡେଟ୍ ପାଇଁ ଧାର୍ଯ୍ୟ ତାରିଖ, ଆଧାର ଲିଙ୍କେଜ୍ ଏବଂ କିଛି ପରିସରର ଆବଶ୍ୟକତା ଅନ୍ତର୍ଭୁକ୍ତ ଥିଲା ।
ସରକାରୀ ବୈଠକ ପରେ ମୁଖ୍ୟ ର୍ନିବାଚନ କମିଶନର ଏବଂ ଦୁଇ ର୍ନିବାଚନ କମିଶନରଙ୍କ ସହିତ ଏକ ଅଲଗା ଅନୌପଚାରିକ କଥାବାର୍ତ୍ତା ହୋଇଥିଲା । ଏଠାରେ ଉଲ୍ଲେଖ କରାଯାଇପାରେ ଯେ ଇସିଆଇର ତିନିଜଣ କମିଶନରଙ୍କ ସହ ଭର୍ଚୁଆଲ ମାଧ୍ୟମରେ ପ୍ରାୟତଃ ଆଲୋଚନା ହୋଇଥିଲା ।
ସୂଚନାଯୋଗ୍ୟ ଯେ ର୍ନିବାଚନ ଆୟୋଗଙ୍କ ସହ ହୋଇଥିବା ଏହି ବିଚାର ଆଲୋଚନା ପରେ ସଂସଦୀୟ ବିଭାଗ ଦ୍ୱାରା ଏକ ପ୍ରସ୍ତାବ ପ୍ରସ୍ତୁତ କରାଯାଇଥିଲା ଏବଂ ତାହା କ୍ୟାବିନେଟ୍ରେ ବିଚାର ପାଇଁ ଉପସ୍ଥାପିତ ହୋଇଥିଲା ଯାହା ଚଳିତ ଅଧିବେଶନ ସମୟରେ ସଂସଦରେ ର୍ନିବାଚନ ଆଇନ  ବିଲ୍ ୨୦୨୧ ଭାବେ ଉପସ୍ଥାପନ ପାଇଁ ମଞ୍ଜୁରୀ ମିଳିଥିଲା ।
ଏଠାରେ ପୁଣିଥରେ କୁହାଯାଉଛି ଯେ ର୍ନିବାଚନ ସଂସ୍କାର ପ୍ରସଙ୍ଗରେ ସଂସଦୀୟ ବିଭାଗ ର୍ନିବାଚନ ଆୟୋଗର ଅଧିକାରୀ ତଥା ଅନ୍ୟାନ୍ୟ ସରକାରୀ ବିଭାଗର ଅଧିକାରୀଙ୍କ ସହ ବୈଠକ ଆୟୋଜନ କରିଥିଲେ । । ୧୬.୧୧.୨୦୨୧ ର ବୈଠକ କେତେକ ସଂସ୍କାର ଉପରେ କ୍ୟାବିନେଟ୍ ମଞ୍ଜୁରୀ ଚୂଡାନ୍ତ କରିବାକୁ ଥିଲା ଏବଂ ଏହା ପ୍ରାୟତଃ ଅନୁଷ୍ଠିତ ହୋଇଥିଲା । ମୁଖ୍ୟ ର୍ନିବାଚନ କମିଶନର ଏବଂ ଦୁଇ ର୍ନିବାଚନ କମିଶନରଙ୍କ ସହିତ ପରବର୍ତ୍ତୀ କଥାବାର୍ତ୍ତା ଏକ ଅନୌପଚାରିକ ଥିଲା ଏବଂ ଅନ୍ତିମ ପ୍ରସ୍ତାବ ପାଇଁ ଦୁଇ କିମ୍ବା ତିନୋଟି ଦିଗକୁ ଆଗକୁ ଆଣିବା ପାଇଁ ଉଦ୍ଦିଷ୍ଟ ଥିଲା ।
HS
(Visitor Counter : 177
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଇ ୧୩ ତାରିଖରେ ମଧ୍ୟପ୍ରଦେଶ ଷ୍ଟାର୍ଟଅପ୍ ଆଲୋଚନାଚକ୍ର ଅବସରରେ ମଧ୍ୟପ୍ରଦେଶ ଷ୍ଟାର୍ଟଅପ୍ ନୀତିର ଶୁଭାରମ୍ଭ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୩ ମଇ ୨୦୨୨ ସଂଧ୍ୟା ୭ଟା ସମୟରେ ଭିଡିଓ କନଫରେନ୍ସିଂ ମାଧ୍ୟମରେ ମଧ୍ୟପ୍ରଦେଶର ଇନ୍ଦୋରରେ ହେବାକୁ ଥିବା ଷ୍ଟାର୍ଟଅପ୍ ଆଲୋଚନାଚକ୍ର ଅବସରରେ ମଧ୍ୟପ୍ରଦେଶ ଷ୍ଟାର୍ଟଅପ୍ ନୀତିର ଶୁଭାରମ୍ଭ କରିବେ । ସେ ମଧ୍ୟପ୍ରଦେଶ ଷ୍ଟାର୍ଟଅପ୍ ପୋର୍ଟାଲର ଶୁଭାରମ୍ଭ କରିବେ, ଯାହା ଷ୍ଟାର୍ଟଅପ୍ ବ୍ୟବସ୍ଥାକୁ ପ୍ରୋତ୍ସାହିତ କରିବ ଏବଂ ସହାୟକ ହେବ ।
ମଧ୍ୟପ୍ରଦେଶ ଷ୍ଟାର୍ଟଅପ୍ ଆଲୋଚନାଚକ୍ରରେ ସରକାରୀ ତଥା ବେସରକାରୀ କ୍ଷେତ୍ରର ନୀତି ପ୍ରସ୍ତୁତକାରୀ, ଉଦ୍ଭାବକ, ଉଦ୍ୟୋଗୀ, ଶିକ୍ଷାବିତ୍, ନିବେଶକ, ପରାମର୍ଶଦାତା ଏବଂ ଅନ୍ୟାନ୍ୟ ହିତାଧିକାରୀଙ୍କ ସମେତ ଷ୍ଟାର୍ଟଅପ୍ ଇକୋସିଷ୍ଟମର ବିଭିନ୍ନ ବର୍ଗର ଅଂଶଗ୍ରହଣର ସାକ୍ଷୀ ରହିବ । ଏହା ସ୍ପିଡ୍ ମେଣ୍ଟରିଂ ଅଧିବେଶନ ସହିତ ବିଭିନ୍ନ ଅଧିବେଶନର ସାକ୍ଷୀ ହେବ, ଯେଉଁଠାରେ ଷ୍ଟାର୍ଟଅପ୍ ଶିକ୍ଷାନୁଷ୍ଠାନଗୁଡ଼ିକର ମୁଖ୍ୟ ଏବଂ ଷ୍ଟାର୍ଟଅପ୍ଗୁଡିକ ସହିତ ଆଲୋଚନା କରିବେ; କିପରି ଷ୍ଟାର୍ଟଅପ୍ ଅଧିବେଶନ ଆରମ୍ଭ କରିବେ, ଯେଉଁଠାରେ ଷ୍ଟାର୍ଟଅପ୍ ନୀତି ର୍ନିଣ୍ଣୟକାରୀଙ୍କ ଦ୍ୱାରା ପରିଚାଳିତ ହେବ; ପାଣ୍ଠି ଯୋଗାଣ ଅଧିବେଶନ, ଯେଉଁଠାରେ ଉଦ୍ୟୋଗୀମାନେ ବିଭିନ୍ନ ପାଣ୍ଠି ପଦ୍ଧତି ବିଷୟରେ ଜାଣିବେ; ପିଚିଙ୍ଗ ଅଧିବେଶନ, ଯେଉଁଠାରେ ଷ୍ଟାର୍ଟଅପ୍ ନିବେଶକମାନଙ୍କ ସହିତ ସହଯୋଗ କରିବାକୁ ସୁଯୋଗ ପାଇବେ ଏବଂ ପାଣ୍ଠି ପାଇଁ ସେମାନଙ୍କର ଧାରଣା ପ୍ରକାଶ କରିବେ; ଏବଂ ଇକୋସିଷ୍ଟମ୍ ସହାୟତା ଅଧିବେଶନ, ଯେଉଁଠାରେ ଅଂଶଗ୍ରହଣକାରୀମାନେ ବ୍ରାଣ୍ଡ ମୂଲ୍ୟ ଏବଂ ରାଜ୍ୟରେ ଷ୍ଟାର୍ଟଅପ୍ ଇକୋସିଷ୍ଟମକୁ ପ୍ରୋତ୍ସାହିତ କରିବା ବିଷୟରେ ଅବଗତ ହେବେ । ନୂତନ ଧାରା ଏବଂ ଉଦ୍ଭାବନ ପ୍ରଦର୍ଶନ କରୁଥିବା ଏକ ଷ୍ଟାର୍ଟଅପ୍ ଏକ୍ସୋ ମଧ୍ୟ ଏହି ସ୍ଥାନରେ ପ୍ରଦର୍ଶିତ ହେବ ।
HS
(
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଜାତୀୟ ଖାଦ୍ୟ ସୁରକ୍ଷା ଆଇନ ଅଧୀନରେ ପ୍ରକୃତ ହିତାଧିକାରୀ ଚିହ୍ନଟ କରି 2013ରୁ 4.39 କୋଟି ନକଲି ରାସନ କାର୍ଡ ହୋଇଛି ରଦ୍ଦ
● ରଦ୍ଦ ରାସନ କାର୍ଡ ବଦଳରେ ପ୍ରକୃତ ଓ ଯୋଗ୍ୟ ହିତାଧିକାରୀ/ପରିବାରକୁ ନିୟମିତ ଭାବେ ନୂଆ କାର୍ଡ ପ୍ରଦାନ କରାଯାଇଛି
ପ୍ରଯୁକ୍ତି ସମ୍ବଳିତ ପିଡିଏସ ସଂସ୍କାର ଆଣିବାକୁ ଆରମ୍ଭ ହୋଇଥିବା ଅଭିଯାନ ଅନୁଯାୟୀ ରାଷ୍ଟ୍ରୀୟ ଖାଦ୍ୟ ସୁରକ୍ଷା ଆଇନ  ଲାଗୁ ପାଇଁ ପ୍ରସ୍ତୁତି ବେଳେ ସାଧାରଣ ବଂଟନ ବ୍ୟବସ୍ଥା ର ଆଧୁନିକୀକରଣ ଓ ପରିଚାଳନାରେ ପାରଦର୍ଶିତା ତଥା କୁଶଳତା ଆଣିବା ପାଇଁ ରାସନ କାର୍ଡ ଓ ହିତାଧିକାରୀଙ୍କ ଡାଟାବେସ ଡିଜିଟାଇଜେନ କରି ଆଧାର ସହ ଯୋଡିବା, ଅଯୋଗ୍ୟ/ନକଲି ରାସନ କାର୍ଡ ଚିହ୍ନଟ, ଡିଜିଟାଇଜେସନ ହୋଇଥିବା ଡାଟାର ପୁନରାବୃତ୍ତି ରୋକିବା ତଥା ହିତାଧିକାରୀଙ୍କ ସ୍ଥାନାନ୍ତରଣ/ମୃତ୍ୟୁ ଭଳି ମାମଲା ଚିହ୍ନଟ କରି ରାଜ୍ୟ/କେନ୍ଦ୍ରଶାସିତ ଅଂଚଳଗୁଡିକର ସରକାର 2013ରୁ 2020 ମଧ୍ୟରେ ଦେଶରେ ପ୍ରାୟ 4.39 କୋଟି ଅଯୋଗ୍ୟ/ନକଲି ରାସନ କାର୍ଡ ରଦ୍ଦ କରିଛନ୍ତି ।
ଏହା ବ୍ୟତୀତ ଏନଏଫଏସଏ କଭରେଜ ସମ୍ପର୍କିତ କୋଟା ଜାରି କରାଯାଇ, ନିର୍ଦ୍ଦିଷ୍ଟ ରାଜ୍ୟ/କେନ୍ଦ୍ରଶାସିତ ଅଂଚଳଗୁଡିକ ଦ୍ୱାରା ନିୟମିତ ଭାବେ ଏନଏଫଏସଏ ଅନୁଯାୟୀ ହିତାଧିକାରୀଙ୍କ ‘ଉପଯୁକ୍ତ ଚୟନ’ ପାଇଁ ବିନିଯୋଗ କରାଯାଉଛି । ଉପଯୁକ୍ତ ହିତାଧିକାରୀ/ ପରିବାରକୁ ସାମିଲ କରିବା/ସେମାନଙ୍କୁ ନୂଆ ରାସନ କାର୍ଡ ପ୍ରଦାନ କରିବା କାମ ଜାରି ରହିଛି । ଆଇନ ଅନୁଯାୟୀ ଏହି କାମ ପ୍ରତ୍ୟେକ ରାଜ୍ୟ/କେନ୍ଦ୍ରଶାସିତ ଅଂଚଳରେ ଧାର୍ଯ୍ୟ କଭରେଜ ଅଧୀନରେ ହେଉଛି ।
ଏନଏଫଏସଏ ଅନ୍ତର୍ଗତ ଟିପିଡିଏସ ମାଧ୍ୟମରେ 81.35 କୋଟି ଲୋକଙ୍କୁ ଖୁବ କମ୍ ଦାମରେ ଖାଦ୍ୟଶସ୍ୟ ପ୍ରଦାନ କରାଯାଉଛି । ଏହି ସଂଖ୍ୟା 2011 ଜନଗଣନା ଅନୁଯାୟୀ ଦେଶର ଜନସଂଖ୍ୟାର ଦୁଇ ତୃତୀୟାଂଶ । ଏବେ ଦେଶରେ 80 କୋଟିରୁ ଅଧିକ ଲୋକଙ୍କୁ କେନ୍ଦ୍ର ସରକାରଙ୍କ ଦ୍ୱାରା ଜାରି ରିହାତି ଦର ଯଥା- ତିନି ଟଙ୍କା, ଦୁଇ ଟଙ୍କା ଓ ଏକ ଟଙ୍କା ପ୍ରତି କିଲୋଗ୍ରାମ ଦରରେ ପ୍ରତି ମାସରେ ଏନଏଫଏସଏ ଅନ୍ତର୍ଗତ ଖାଦ୍ୟଶସ୍ୟ  ପ୍ରଦାନ କରାଯାଉଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶରେ ଗତ 35 ଦିନ ଧରି ଦୈନିକ ନୂଆ କରୋନା ପଜିଟିଭଙ୍କ ତୁଳନାରେ ସୁସ୍ଥ ସଂଖ୍ୟା ଅଧିକ
● କ୍ରମାଗତ 5 ସପ୍ତାହ ଧରି ସକ୍ରିୟ ମାମଲା ହ୍ରାସ ପାଇ ଚାଲିଛି
ଗତ ପ୍ରାୟ ଏକ ମାସ ହେଲା ଦୈନିକ ଭାରତରେ ଦେଖାଯାଉଥିବା ନୂଆ ପଜିଟିଭ୍ ମାମଲା ତୁଳନାରେ ଅଧିକ ଆକ୍ରାନ୍ତ ସୁସ୍ଥ ହେଉଛନ୍ତି ।
ଗତ 24 ଘଣ୍ଟା ମଧ୍ୟରେ 50,356 ନୂଆ ପଜିଟିଭ୍ ମାମଲା ଆସିଥିବା ବେଳେ 53,920 ଜଣ ସୁସ୍ଥ ହୋଇଛନ୍ତି । ଗତ 5 ସପ୍ତାହ ଧରି ଏହି ଧାରା ବଜାୟ ରହିଛି । ଦେଶରେ ମୋଟ କରୋନା ସକ୍ରିୟ ମାମଲା ହ୍ରାସ ପାଇବା ଦିଗରେ ଏହା ଗୁରୁତ୍ୱପୂର୍ଣ୍ଣ ଭୂମିକା ନେଇଛି, ଯାହାକି ଏବେ 5.16 ଲକ୍ଷ ରହିଛି ।
ଗତ ପାଞ୍ଚ ସପ୍ତାହ ଧରି ଦୈନିକ ହାରାହାରି ପଜିଟିଭ୍ ମାମଲା ମଧ୍ୟ ହ୍ରାସ ପାଇଚାଲିଛି । ଅକ୍ଟୋବର ମାସ ପ୍ରଥମ ସପ୍ତାହରେ ଦୈନିକ ହାରାହାରି ପଜିଟିଭ୍ ମାମଲା 73 ହଜାର ଥିବା ବେଳେ ଏବେ ତାହା 46 ହଜାରକୁ ହ୍ରାସ ପାଇଛି ।
ନିମ୍ନମୁଖୀ ଧାରାରେ ଥିବା କରୋନା ସକ୍ରିୟ ମାମଲା ଆଜି 5,16,632ରେ ରହିଛି । ଏହା ଦେଶର ମୋଟ ପଜିଟିଭ୍ ମାମଲାର ମାତ୍ର 6.11% ।
ଦେଶରେ ମୋଟ 78,19,886 ଜଣ ସୁସ୍ଥ ହୋଇଥିବା ବେଳେ ଏହା ଫଳରେ ଜାତୀୟ ସୁସ୍ଥତା ହାର 92.41%କୁ ବୃଦ୍ଧି ପାଇଛି । ଏବେ ସୁସ୍ଥ ସଂଖ୍ୟା ଏବଂ ସକ୍ରିୟ ମାମଲା ମଧ୍ୟରେ ପାର୍ଥକ୍ୟ ରହିଛି 73,03,254 ।
ନୂଆ ସୁସ୍ଥଙ୍କ ମଧ୍ୟରୁ 79% ଆସିଛନ୍ତି 10ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ 11,060 ଜଣ ସୁସ୍ଥ ହୋଇଥିବା ବେଳେ ରାଜ୍ୟରେ ମୋଟ ସୁସ୍ଥଙ୍କ ସଂଖ୍ୟା 15,62,342କୁ ବୃଦ୍ଧି ପାଇଛି ।
ଜାତୀୟ ଧାରାକୁ ବଜାୟ ରଖି 18 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ ଜାତୀୟ ସୁସ୍ଥ ହାରରୁ ଅଧିକ ସୁସ୍ଥ ହୋଇପାରୁଛନ୍ତି ।
ନୂଆ ପଜିଟିଭ୍ ମାମଲା ମଧ୍ୟରୁ 77% ଆସିଛନ୍ତି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
ଗତ 24 ଘଣ୍ଟା ମଧ୍ୟରେ ନୂଆ ପଜିଟିଭ୍ ମାମଲାରେ କେରଳ ଓ ମହାରାଷ୍ଟ୍ରକୁ ଦିଲ୍ଲୀ ପଛରେ ପକାଇଦେଇଛି । ଦିଲ୍ଲୀରେ 7178 ପଜିଟିଭ୍ ମାମଲା ଆସିଥିବା ବେଳେ କେରଳରେ 7002 ଏବଂ ମହାରାଷ୍ଟ୍ରରେ 6870 ମାମଲା ଆସିଛି ।
ଗତ 24 ଘଣ୍ଟା ମଧ୍ୟରେ ଦେଶରେ 577 ଜଣଙ୍କର କରୋନାରେ ମୃତ୍ୟୁ ହୋଇଛି ।
ଏଥିରୁ ପ୍ରାୟ 83% ମୃତ୍ୟୁ ହୋଇଛି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ । ମହାରାଷ୍ଟ୍ରରେ 27.9%ରୁ ଅଧିକ ମୃତ୍ୟୁ  ହୋଇଥିବା ବେଳ ଏହା ପଛକୁ ଦିଲ୍ଲୀ ଓ ପଶ୍ଚିମବଙ୍ଗରେ ଯଥାକ୍ରମେ 64 ଓ 55 ଜଣଙ୍କ ମୃତ୍ୟୁ ହୋଇଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶରେ କରୋନାର ସଦ୍ୟତମ ସ୍ଥିତି
ମହାମାରୀ କରୋନାର ନିୟନ୍ତ୍ରଣ ନିମିତ୍ତ ଦେଶବ୍ୟାପି ପ୍ରତିଷେଧକ ଟିକାକରଣ କାର୍ଯ୍ୟକ୍ରମ ଚାଲିଛି । ଗତ ୨୪ ଘଣ୍ଟା ମଧ୍ୟରେ ଦିଆଯାଇଥିବା ଟିକାକୁ ମିଶାଇ ଏପର୍ଯ୍ୟନ୍ତ ୧୮୦.୮୦ କୋଟି ଡୋଜ୍ ଟିକା ଦିଆଯାଇ ସାରିଲାଣି । ବର୍ତ୍ତମାନ ୩ଠ,୭୯୯ ସକ୍ରିୟ କରୋନା ରୋଗୀ ଦେଶରେ ଅଛନ୍ତି । ସକ୍ରିୟ ରୋଗୀଙ୍କ ହାର ୦.୦୭ ପ୍ରତିଶତ ରହିଛି । ସେହିପରି ଆରୋଗ୍ୟ ହାର ୯୮.୭୩ ପ୍ରତିଶତ ରହିଛି । ଗତ ୨୪ ଘଣ୍ଟା ମଧ୍ୟରେ ୪,୪୯୧ ଜଣ ଆରୋଗ୍ୟ ଲାଭ କରିବା ପରେ ଏପର୍ଯ୍ୟନ୍ତ ମୋଟ ଆରୋଗ୍ୟଙ୍କ ସଂଖ୍ୟା ୪, ୨୪, ୫୪, ୫୪୬ରେ ପହଞ୍ଚିଛି । ଗତ ୨୪ ଘଣ୍ଟା ମଧ୍ୟରେ ୨,୫୩୯ ଜଣ ନୂଆ ସଂକ୍ରମିତ ହୋଇଥିବା ଜଣାପଡ଼ିଛି । ବର୍ତ୍ତମାନ ଦୈନିକ ସଂକ୍ରମଣ ହାର ୦.୩୫ ପ୍ରତିଶତ ଏବଂ ସାପ୍ତାହିକ ସଂକ୍ରମଣ ହାର ୦.୪୨ ପ୍ରତିଶତ ରହିଛି । ଗତ ୨୪ ଘଣ୍ଟା ମଧ୍ୟରେ ୭,୧୭, ୩୩୦ଟି ନମୁନା ପରୀକ୍ଷାକୁ ମିଶାଇ ଏପର୍ଯ୍ୟନ୍ତ ୭୮.୧୨ କୋଟି ନମୁନା ପରୀକ୍ଷା କରାଗଲାଣି ।
SSD/MB
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ୱଚ୍ଛ ଭାରତ ମିଶନରେ ‘ମନ କି ବାତ’ର ଭୂମିକା ସମ୍ପର୍କରେ ପ୍ରବନ୍ଧ ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ସ୍ୱଚ୍ଛ ଭାରତ ମିଶନକୁ ଏକ ଜନ ଆନ୍ଦୋଳନରେ ପରିଣତ କରିବାରେ ମନ କି ବାତର ଭୂମିକା ସମ୍ପର୍କରେ ସୁଲଭ ଇଣ୍ଟରନ୍ୟାସନାଲ ସୋସିଆଲ ସର୍ଭିସ ସଂଗଠନର ସଂସ୍ଥାପକ ଡଃ ବିନ୍ଧେଶ୍ୱର ପାଠକଙ୍କ ଲିଖିତ ଏକ ପ୍ରବନ୍ଧ ଶେୟାର କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“#MannKiBaat: ସ୍ୱଚ୍ଛ ଭାରତ ଅଭିଯାନ ସଂକଳ୍ପର ବାହକ ।”
SR
(
ପ୍ରତିରକ୍ଷା ମନ୍ତ୍ରଣାଳୟ
‘ୱାନ ରାଙ୍କ, ୱାନ୍ ପେନ୍ସନ’ ଅନ୍ତର୍ଗତ ଆର୍ମଡ୍ ଫୋର୍ସେସ କମର୍ଚାରୀ/ ପାରିବାରିକ ପେନ୍ସନଧାରୀଙ୍କ ପେନ୍ସନକୁ ଜୁଲାଇ 01, 2019 ଠାରୁ ସଂଶୋଧିତ କରିଛି କ୍ୟାବିନେଟ
ଜୁନ୍ 30, 2019 ସୁଦ୍ଧା ଅବସରପ୍ରାପ୍ତ ଆର୍ମଡ୍ ଫୋର୍ସେସ୍ କର୍ମଚାରୀଙ୍କୁ କଭର କରାଯିବ; ଏହାଦ୍ବାରା 25.13 ଲକ୍ଷ କର୍ମଚାରୀ ଉପକୃତ ହେବେ
ଜୁଲାଇ 2019 ଠାରୁ ଜୁନ୍ 2022 ମଧ୍ୟରେ 23,638 କୋଟି ଟଙ୍କା ବକେୟା ପ୍ରଦାନ କରାଯିବ
ଏହି ସଂଶୋଧିତ ବ୍ୟବସ୍ଥା କାର୍ଯ୍ୟକାରୀ କରିବା ପାଇଁ ଆକଳିତ ଅତିରିକ୍ତ ଖର୍ଚ୍ଚ ପ୍ରାୟ 8450 କୋଟି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାର କେନ୍ଦ୍ର ମନ୍ତ୍ରୀମଣ୍ଡଳ ‘ୱାନ ରାଙ୍କ, ୱାନ୍ ପେନ୍ସନ’  ଅନ୍ତର୍ଗତ ଆର୍ମେଡ୍ ଫୋର୍ସେସ କର୍ମଚାରୀ/ ପାରିବାରିକ ପେନ୍ସନଧାରୀଙ୍କ ପେନ୍ସନରେ ପରିବର୍ତ୍ତନକୁ ମଞ୍ଜୁରି ପ୍ରଦାନ କରିଛି। ଆର୍ମେଡ୍ ଫୋର୍ସେସର ପେନ୍ସନଧାରୀ/ ପାରିବାରିକ ପେନ୍ସନଧାରୀଙ୍କୁ ଓଆରଓପି ପ୍ରସ୍ତାବ ଅନୁରୂପ ଅଧିକ ପେନ୍ସନ ମିଳିବ।
କ୍ୟାବିନେଟର ଏହି ନିଷ୍ପତ୍ତି ତାରିଖ 01 ଜୁଲାଇ 2019 ରୁ ଓଆରଓପି ଅନ୍ତର୍ଗତ ଆର୍ମଡ଼ ଫୋର୍ସେସର କର୍ମଚାରୀ/ ପାରିବାରିକ ପେନ୍ସନଧାରୀଙ୍କ ପେନସନର ପୁନଃନିରୀକ୍ଷଣ ପ୍ରତି ଭାରତ ସରକାରଙ୍କ ପ୍ରତିଶ୍ରୁତିକୁ ପୂରଣ କରିବ। ଗତ ପେନସନଧାରୀଙ୍କ ପେନ୍ସନ କ୍ୟାଲେଣ୍ଡର ବର୍ଷ 2018 ରେ ସମାନ ସେବା ଅବଧି ସହିତ ସମାନ ରାଙ୍କ ଉପରେ ଅବସର ହୋଇଥିବା ଆର୍ମଡ୍ ଫୋର୍ସେସଙ୍କ କମର୍ଚାରୀଙ୍କୁ ସର୍ବନିମ୍ନ ପେନ୍ସନର ହାରାହାରି ଆଧାରରେ ପୁଣି ଥରେ ନିର୍ଦ୍ଧାରିତ କରାଯିବ। ଏହି ହାରାହାରି ଦ୍ବାରା ଅଧିକ ପେନ୍ସନ ପାଇବାକୁ ଥିବା ଲୋକମାନଙ୍କ ପେନ୍ସନକୁ ସଂରକ୍ଷିତ କରାଯିବ।
ଏହି ଲାଭ ଯୁଦ୍ଧରେ ସହୀଦ ସେନ୍ୟ କର୍ମଚାରୀମାନଙ୍କର ବିଧବା ଏବଂ ଦିବ୍ୟାଙ୍ଗ ପେନ୍ସନରଙ୍କ ସହିତ ପାରିବାରିକ ପେନ୍ସନଧାରୀଙ୍କୁ ମଧ୍ୟ ଦିଆଯିବ। ଏହା ଯୁବକମାନଙ୍କୁ ସଶସ୍ତ୍ର ବଳରେ ସାମିଲ୍ ହେବା ପାଇଁ ଆକର୍ଷିତ କରିବ।
ବକେୟାର ଇଠ ଚାରି ଅର୍ଦ୍ଧ ବାର୍ଷିକ କିସ୍ତିରେ କରାଯିବ। ଯଦିଓ ବିଶେଷ/ ଉଦାରୀକୃତ ପାରିବାରିକ ପେନ୍ସନ ପାଉଥିବା ଏବଂ ବୀରତା ପୁରସ୍କାର ବିଜେତାମାନଙ୍କ ସହିତ ସମସ୍ତ ପାରିବାରିକ ପେନ୍ସନରଙ୍କୁ ଏକ କିସ୍ତିରେ ବକେୟାର ପଇଠ କରାଯିବ।
ଆନୁମାନିକ ବାର୍ଷିକ ଆର୍ଥିକ ପ୍ରଭାବର ଗଣନା 8450.04 କୋଟି ଟଙ୍କା @ 31 ପ୍ରତିଶତ ଡିୟରନେସ୍ ରିଲିଫ୍  ଭାବରେ କରାଯାଇଛି। ଡିୟରନେସ୍ ରିଲିଫ୍ ଅନୁସାରେ ତାରିଖ 01 ଜୁଲାଇ 2019 ରୁ 31 ଡିସେମ୍ବର 2021 ସୁଦ୍ଧା ପ୍ରଭାବୀ ବକେୟାର ଗଣନା 19316.79 ଟଙ୍କା ଭାବରେ କରାଯାଇଛି।
|
|
Rank
|
|
Pension as on 01.01.2016
|
|
Revised pension w.e.f. 01.07.2019
|
|
Likely arrears from 01.07.2019 to 30.06.2022
|
|
Sepoy
|
|
17,699
|
|
19,726
|
|
87,000
|
|
Naik
|
|
18,427
|
|
21,101
|
|
1,14,000
|
|
Havildar
|
|
20,066
|
|
21,782
|
|
70,000
|
|
Nb Subedar
|
|
24,232
|
|
26,800
|
|
1,08,000
|
|
Sub Major
|
|
33,526
|
|
37,600
|
|
1,75,000
|
|
Major
|
|
61,205
|
|
68,550
|
|
3,05,000
|
|
Lt. Colonel
|
|
84,330
|
|
95,400
|
|
4,55,000
|
|
Colonel
|
|
92,855
|
|
1,03,700
|
|
4,42,000
|
|
Brigadier
|
|
96,555
|
|
1,08,800
|
|
5,05,000
|
|
Maj. Gen.
|
|
99,621
|
|
1,09,100
|
|
3,90,000
|
|
Lt. Gen.
|
|
1,01,515
|
|
1,12,050
|
|
4,32,000
ପୁରୁଣା ଓଆରଓପି ର ହିତାଧିକାରୀମାନଙ୍କ ସହିତ ପ୍ରାୟ 2513002 ଆର୍ମଡ ଫୋର୍ସେସଙ୍କ ପେନ୍ସନଧାରୀ/ ପାରିବାରିକ ପେନ୍ସନଧାରୀ ଏହାଦ୍ବାରା ଲାଭାନ୍ବିତ ହେବେ।
BS
(Visitor Counter : 179
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବୁଦ୍ଧ ପୂର୍ଣ୍ଣିମା ଅବସରରେ ଭଗବାନ ବୁଦ୍ଧଙ୍କ ନୀତିକୁ ମନେ ପକାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭଗବାନ ବୁଦ୍ଧଙ୍କ ନୀତିକୁ ମନେ ପକାଇଛନ୍ତି ଏବଂ ବୁଦ୍ଧ ପୂର୍ଣ୍ଣିମା ଅବସରରେ ଏହାକୁ ପୂରଣ କରିବା ପାଇଁ ନିଜର ପ୍ରତିବଦ୍ଧତାକୁ ଦୋହରାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ବୁଦ୍ଧ ପୂର୍ଣ୍ଣିମା ଉପରେ ଆମେ ଭଗବାନ ବୁଦ୍ଧଙ୍କ ନୀତିଗୁଡିକୁ ମନେ ପକାଉଛୁ ଏବଂ ସେଗୁଡିକ ପୂରଣ କରିବା ପାଇଁ ଆମର ପ୍ରତିବଦ୍ଧତାକୁ ଦୋହରାଇବୁ । ଭଗବାନ ବୁଦ୍ଧଙ୍କ ଚିନ୍ତାଧାରା ଆମ ପୃଥିବୀକୁ ଅଧିକ ଶାନ୍ତିପୂର୍ଣ୍ଣ, ସୁସଂଗତ ଏବଂ ସ୍ଥାୟୀ କରିପାରିବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗ୍ଲାସଗୋରେ କୋପ 26 ଶିଖର ସମ୍ମିଳନୀରେ ‘ଆକ୍ସନ ଆଣ୍ଡ ସଲିଡାରିଟି- ଦି କ୍ରିଟିକାଲ୍ ଡିକେଡ’ କାର୍ଯ୍ୟକ୍ରମରେ ପ୍ରଧାନମନ୍ତ୍ରୀଙ୍କ ସମ୍ବୋଧନ
ମହାମହିମ,
ଆଡାପ୍ଟେସନର ଗୁରୁତ୍ବପୂର୍ଣ୍ଣ ବିଷୟ ଉପରେ ନିଜର ବିଚାର ପ୍ରସ୍ତୁତ କରିବାର ଅବସର ଦେବା ପାଇଁ ମୋର ବନ୍ଧୁ ବୋରିସ୍, ଆପଣଙ୍କୁ ଧନ୍ୟବାଦ! ବିଶ୍ବ ଜଳବାୟୁ ଡିବେଟରେ ଆଡାପ୍ଟେସନକୁ ସେତିକି ଗୁରୁତ୍ବ ମିଳି ନାହିଁ ଯାହା ମିଟିଗେସନକୁ ମିଳିପାରିଛି। ଏହା ସେହି ସବୁ ବିକାଶଶୀଳ ଦେଶ ସହିତ ଅନ୍ୟାୟ ଅଟେ, ଯେଉଁମାନେ ଜଳବାୟୁ ପରିବର୍ତ୍ତନ ଦ୍ବାରା ଅଧିକ ମାତ୍ରାରେ ପ୍ରଭାବିତ ହେଉଛନ୍ତି।
ଭାରତ ସମେତ ଅଧିକାଂଶ ବିକାଶଶୀଳ ଦେଶର ଚାଷୀଙ୍କ ପାଇଁ ଜଳବାୟୁ ଏକ ଆହ୍ବାନ ଅଟେ – କ୍ରପିଂ ପାଟର୍ଣ୍ଣରେ ପରିବର୍ତ୍ତନ ଆସୁଛି, ଅସମୟରେ ବର୍ଷା ଓ ବନ୍ୟା ଏବଂ କ୍ରମାଗତ ଭାବରେ ଆସୁଥିବା ଝଡ଼ବାତ୍ୟା ଦ୍ବାରା ଫସଲ ନଷ୍ଟ ହେଉଛି। ପାନୀୟ ଜଳର ସ୍ରୋତ ଠାରୁ ନେଇ ସୁଲଭମୂଲ୍ୟର ହାଉସିଂ ପର୍ଯ୍ୟନ୍ତ, ସମସ୍ତଙ୍କୁ ଜଳବାୟୁ ପରିବର୍ତ୍ତନ ବିପକ୍ଷରେ ନମନୀୟ ହେବାର ଆବଶ୍ୟକତା ରହିଛି।
ମହାମହିମ,
ଏହି ସନ୍ଦର୍ଭରେ ମୋର ତିନିଟି ବିଚାର ରହିଛି। ପ୍ରଥମ, ଆଡାପ୍ଟେସନକୁ ଆମେ ନିଜର ବିକାଶ ନୀତି ଏବଂ ପ୍ରକଳ୍ପର ମୁଖ୍ୟ ଅଙ୍ଗ ଭାବରେ ପ୍ରସ୍ତୁତ କରିବାକୁ ହେବ। ଭାରତରେ ନଳ ସେ ଜଳ – ଟ୍ୟାପ୍ ୱାଟର ଫର୍ ଅଲ୍, ସ୍ବଚ୍ଛ ଭାରତ – କ୍ଲିନ୍ ଇଣ୍ଡିଆ ମିଶନ୍ ଏବଂ ଉଜ୍ଜ୍ବଲା – କ୍ଲିନି କୁକିଂ ଫୁଏଲ୍ ଫର୍ ଅଲ୍ ପରି ପ୍ରକଳ୍ପ ଦ୍ବାରା ଆମର ଆବଶ୍ୟକ ଥିବା ନାଗରିକମାନଙ୍କୁ ଆଡାପ୍ଟେସନ ସୁବିଧା ମିଳିପାରୁଛି, ତାଙ୍କର ଜୀବନର ମାନରେ ମଧ୍ୟ ଉନ୍ନତି ଆସିଛି। ଦ୍ବିତୀୟ, ଅନେକ ଟ୍ରାଡିସନାଲ୍ କମ୍ୟୁନିଟିଜରେ ପ୍ରକୃତି ସହିତ ସମନ୍ବୟ ସ୍ଥାପନ କରି ରହିବାର ଜ୍ଞାନ ରହିଛି।
ଆମର ଆଡାପ୍ଟେସନ ନୀତି ଏହି ପାରମ୍ପରିକ ଅଭ୍ୟାସକୁ ଉଚିତ୍ ମହତ୍ତ୍ବ ମିଳିବା ଆବଶ୍ୟକ। ଜ୍ଞାନର ଏହି ପ୍ରବାହ, ନୂତନ ପୀଢ଼ି ପର୍ଯ୍ୟନ୍ତ ମଧ୍ୟ ଯିବା ଆବଶ୍ୟକ, ଏଥିପାଇଁ ପ୍ରତ୍ୟେକ ସ୍କୁଲର ସିଲାବସରେ ମଧ୍ୟ ଏହାକୁ ସାମିଲ୍ କରାଯିବା ଉଚିତ୍। ଲୋକାଲ୍ ଅବସ୍ଥା ଅନୁରୂପ ଲାଇଫଷ୍ଟାଇଲ୍ ସଂରକ୍ଷଣ ମଧ୍ୟ ଆଡାପ୍ଟେସନର ଏକ ମହତ୍ତ୍ବପୂର୍ଣ୍ଣ ସ୍ତମ୍ଭ ହୋଇପାରେ। ତୃତୀୟ, ଆଡାପଟେସନର ଉପାୟ ଲୋକାଲ୍ ହେଉ, କିନ୍ତୁ ପଛୁଆ ଦେଶଗୁଡ଼ିକୁ ଏଥିପାଇଁ ଗ୍ଲୋବାଲ୍ ସପୋର୍ଟ ମିଳିବା ଆବଶ୍ୟକ।
ଲୋକାଲ୍ ଆଡାପ୍ଟେସନ ପାଇଁ ଗ୍ଲୋବାଲ୍ ସପୋର୍ଟର ଚିନ୍ତାଧାରା ସହିତ ଭାରତ କଣ୍ଡିସନ ଫର୍ ଡିଜାଜଷ୍ଟର ରିସିଲିଏଣ୍ଟ ଇନ୍ଫ୍ରାଷ୍ଟ୍ରକ୍ଚର ସିଡିଆରଆଇର ପଦକ୍ଷେପ ଗ୍ରହଣ କରିଥିଲା। ମୁଁ ସବୁ ଦେଶ ଗୁଡ଼ିକୁ ଏହି ପଦକ୍ଷେପ ସହିତ ସାମିଲ୍ ହେବା ପାଇଁ ଅନୁରୋଧ କରୁଛି।
ଧନ୍ୟବାଦ।
BS
(Visitor Counter : 47
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କ୍ରୀଡାବିତମାନଙ୍କ ସହ ପ୍ରଧାନମନ୍ତ୍ରୀଙ୍କ ମତ ବିନିମୟ
• କୋଭିଡ-19ର ମୁକାବିଲା ନିମନ୍ତେ ପ୍ରଧାନମନ୍ତ୍ରୀଙ୍କ ପଞ୍ଚସୂତ୍ରୀ ମନ୍ତ୍ର ସଂକଳ୍ପ, ସଂଯମ, ସକାରାତ୍ମକତା, ସମ୍ମାନ ଓ ସହଯୋଗ
• କ୍ରୀଡାବିତମାନେ ଦେଶ ପାଇଁ ଗୌରବ ଆଣିଛନ୍ତି, ବର୍ତ୍ତମାନ ସକାରାତ୍ମକ ମନୋଭାବ ଦ୍ୱାରା ଦେଶର ମନୋବଳ ଦୃଢ଼ କରିବାରେ ସେମାନଙ୍କର ଗୁରୁଦାୟୀତ୍ୱ ରହିଛି - ପ୍ରଧାନମନ୍ତ୍ରୀ
• ପ୍ରଧାନମନ୍ତ୍ରୀଙ୍କ ନେତୃତ୍ୱକୁ ପ୍ରଶଂସା କଲେ କ୍ରୀଡାବିତ, ସକାରାତ୍ମକତା ଓ ସାମାଜିକ ଦୂରତ୍ୱ ଉପରେ ସଚେତନତା ସୃଷ୍ଟି କରିବା ଲାଗି କଲେ ସଂକଳ୍ପ
ପ୍ରଧାନମନ୍ତ୍ରୀ ଆଜି ଭିଡିଓ କନଫରେନ୍ସ ଜରିଆରେ କ୍ରୀଡାବିତମାନଙ୍କ ସହ ମତ ବିନିମୟ କରିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ, କୋଭିଡ-19 ସମଗ୍ର ମାନବ ସମାଜ ନିମନ୍ତେ ଏକ ଘାତକ ରୂପ ଧାରଣ କରିଛି । ପ୍ରଥମ ବିଶ୍ୱଯୁଦ୍ଧ ପରେ ଅଲିମ୍ପିକକୁ ସ୍ଥଗିତ କରିବା ଘଟଣାରୁ ଏହାର ଗମ୍ଭିରତା ବେଶ ଜଣାପଡୁଛି । ୱିମ୍ବଲଡନ ଏବଂ ଭାରତରେ ଆପିଏଲ କ୍ରୀଡା ଭଳି ଲୋକପ୍ରିୟ ଖେଳଗୁଡିକୁ ଏହି ମହାମାରୀର ଭୟାଭୟତାକୁ ଆଖି ଆଗରେ ରଖି ଘୁଞ୍ଚାଇ ଦିଆଯାଇଛି । ଖେଳରେ ଅସାଧାରଣ ନୈପୁଣ୍ୟ ପ୍ରଦର୍ଶନ କରି ଦେଶକୁ ଗୌରାବାନ୍ୱିତ କରିଥିବାରୁ ପ୍ରଧାନମନ୍ତ୍ରୀ କ୍ରୀଡାବିତମାନଙ୍କୁ ପ୍ରଶଂସା କରିଛନ୍ତି । ବର୍ତ୍ତମାନ ଦେଶବାସୀଙ୍କ ନୈତିକ ମନୋବଳ ଦୃଢ଼ କରିବା ସହ ସାମାଜିକ ଦୂରତ୍ୱ ଓ ଲକଡାଉନ କାଳରେ ନିର୍ଦ୍ଦେଶାବଳୀଗୁଡିକୁ ପାଳନ କରିବା ନେଇ ଲୋକମାନଙ୍କୁ ସଚେତନ କରାଇବାରେ ସେମାନେ ଗୁରୁଦାୟିତ୍ୱ ତୁଲାଇ ପାରିବେ ବୋଲି ପ୍ରଧାନମନ୍ତ୍ରୀ କହିଛନ୍ତି । କ୍ରୀଡା ପାଇଁ ଆବଶ୍ୟକ ତାଲିମ ଓ କଡା ମୁକାବିଲାର ସମ୍ମୁଖିନ କରିବାର ସାହାସ, ସକାରାତ୍ମକ ମନୋଭାବ, ଆତ୍ମଶୃଙ୍ଖଳା ଓ ଆତ୍ମବିଶ୍ୱାସରେ ଜଣେ କ୍ରୀଡାବିତ ତାହାର ତାଲିମ କାଳରେ ଶିକ୍ଷା କରିଥିବାରୁ ଏବେ ତାହାକୁ ଆଧାର କରି ସେମାନେ କରୋନା ସଂକ୍ରମଣ ରୋକିବା ଦିଗରେ ସାହାଯ୍ୟ କରିପାରିବେ ।
କ୍ରୀଡାବିତମାନେ ଲୋକମାନଙ୍କୁ ସଚେତନ କରିବା ପାଇଁ ପାଞ୍ଚଟି ବିଷୟ ଉପରେ ଗୁରୁତ୍ୱ ଦେବାଲାଗି ସେ ଆହ୍ୱାନ ଦେଇଛନ୍ତି । ସେଗୁଡିକ ହେଲା – ମହାମାରୀର ମୁକାବିଲା ପାଇଁ ସଂକଳ୍ପ, ସାମାଜିକ ଦୂରତ୍ୱ ପାଇଁ ସଂଯମ, ଆଶାବାଦୀ ହେବା ପାଇଁ ସକାରାତ୍ମକତା, ଏ ଦିଗରେ ଅଗ୍ରଣୀ ଭୂମିକାରେ କାର୍ଯ୍ୟ କରୁଥିବା ସ୍ୱାସ୍ଥ୍ୟକର୍ମୀମାନଙ୍କୁ ସମ୍ମାନ ଏବଂ ପୁଲିସ କର୍ମଚାରୀଙ୍କୁ ସହଯୋଗ । ଏହାବ୍ୟତିତ ପ୍ରଧାନମନ୍ତ୍ରୀ ରିଲିଫ ପାଣ୍ଠିକୁ ବ୍ୟକ୍ତିଗତ ସ୍ତରରେ ଦାନ ଅନ୍ୟ ଏକ ଆବଶ୍ୟକତା । ଏହାଛଡା ପ୍ରଧାନମନ୍ତ୍ରୀ ଶ୍ରୀ ମୋଦୀ ଉଭୟ ଶାରୀରିକ ଓ ମାନସିକ ଦୃଢ଼ତାର ବାର୍ତ୍ତା ଲୋକମାନଙ୍କ ପାଖରେ ପହଞ୍ଚାଇବା ସହ ଆୟୁଷ ମନ୍ତ୍ରଣାଳୟର ନିୟମାବଳୀଗୁଡିକୁ ଲୋକପ୍ରିୟ କରିବା ପାଇଁ କ୍ରୀଡାବିତମାନଙ୍କୁ ପରାମର୍ଶ ଦେଇଛନ୍ତି ।
ଏଭଳି ଘଡିସନ୍ଧି ମୂହୁର୍ତ୍ତରେ ପ୍ରଧାନମନ୍ତ୍ରୀଙ୍କ ନେତୃତ୍ୱକୁ କ୍ରୀଡାବିତମାନେ ପ୍ରଶଂସା କରିଛନ୍ତି । ତ୍ୟାଗପୂତ ମନୋଭାବ ପ୍ରଦର୍ଶନ କରି ଏହି କରୋନା ମୁକାବିଲା ଯୁଦ୍ଧରେ ଅବତୀର୍ଣ୍ଣ ସ୍ୱାସ୍ଥ୍ୟକର୍ମୀମାନଙ୍କ ପ୍ରତି ସମ୍ମାନ ଜଣାଇଥିବାରୁ ସେମାନେ ପ୍ରଧାନମନ୍ତ୍ରୀଙ୍କୁ ପ୍ରଶଂସା କରିଛନ୍ତି । ଶୃଙ୍ଖଳା, ମାନସିକ ଦୃଢ଼ତା ମଣିଷର ରୋଗ ପ୍ରତିରୋଧକ ଶକ୍ତି ବୃଦ୍ଧିରେ ମଧ୍ୟ ସହାୟକ ହେବ ବୋଲି ସେମାନେ କହିଛନ୍ତି ।
କ୍ରୀଡାବିତମାନଙ୍କ ବଳିଷ୍ଠ ଯୋଗଦାନ ଯୋଗୁଁ ଭାରତ ଏଭଳି ମହାମାରୀର ସାମ୍ନା କରିପାରିବ ବୋଲି ପ୍ରଧାନମନ୍ତ୍ରୀ ଆଶାପୋଷଣ କରିଛନ୍ତି । ଭାରତ ରତ୍ନ ଶ୍ରୀ ସଚିନ ତେନ୍ଦୁଲକର, ବିସିସିଆଇ ସଭାପତି ଶ୍ରୀ ସୌରଭ ଗାଙ୍ଗୁଲୀ, ଜାତୀୟ ମହିଳା ହକି ଦଳର ଅଧିନାୟିକା ସୁଶ୍ରୀ ରାଣି ରାମପାଲ, ବେଡମିଣ୍ଟନ ଖେଳାଳୀ ସୁଶ୍ରୀ ପି.ଭି.ସିନ୍ଧୁ, କବାଡି ଖେଳାଳୀ ତଥା ହିମାଚଳ ପ୍ରଦେଶ ପୁଲିସ ବାହିନୀର ଡିଏସପି ଶ୍ରୀ ଅଜୟ ଠାକୁର, ଦୌଡାଳୀ ସୁଶ୍ରୀ ହିମା ଦାସ, ଦିବ୍ୟାଙ୍ଗ ଉଚ୍ଚ ଡିଆଁ ଖେଳାଳୀ ଶରତ କୁମାର, ବିଶିଷ୍ଟ ଟେନିସ ଖେଳାଳୀ ସୁଶ୍ରୀ ଅଙ୍କିତା ରାଇନା, ବିଶିଷ୍ଟ କ୍ରିକେଟ ଖେଳାଳୀ ଶ୍ରୀ ଯୁବରାଜ ସିଂ ଏବଂ ଜାତୀୟ ପୁରୁଷ କ୍ରିକେଟ ଦଳର ଅଧିନାୟକ ଶ୍ରୀ ବିରାଟ କୋହଲିଙ୍କ ସମେତ 40ରୁ ଊର୍ଦ୍ଧ୍ଵ ଖେଳାଳୀ ଏହି ଭିଡିଓ କନଫରେନ୍ସରେ ଯୋଗ ଦେଇଥିଲେ । କେନ୍ଦ୍ର ଯୁବ ବ୍ୟାପାର ଓ କ୍ରୀଡା ମନ୍ତ୍ରୀଙ୍କ ସମେତ ମନ୍ତ୍ରଣାଳୟର ବରିଷ୍ଠ ଅଧିକାରୀମାନେ ମଧ୍ୟ ମତ ବିନିମୟରେ ଅଂଶଗ୍ରହଣ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମନ୍ କୀ ବାତ୍ ଉପରେ ଜାପାନ ଦୂତାବାସର ବାର୍ତ୍ତାର ଉତ୍ତର ଦେଲେ ପ୍ରଧାନମନ୍ତ୍ରୀ
ଭାରତରେ ଜାପାନ ଦୂତାବାସ ପକ୍ଷରୁ ମନ୍ କୀ ବାତର ୧୦୦ ତମ ଅଧ୍ୟାୟ ଉପରେ ଟୁଇଟ କରାଯାଇଥିଲା । ଏହି ଅବସରରେ ଜାପାନ ଦୂତାବାସ ଏହାର ପୂର୍ବତନ ପ୍ରଧାନମନ୍ତ୍ରୀ ଶିଞ୍ଜୋ ଆବେଙ୍କ ଏକ ସନ୍ଦେଶକୁ ‘ମନ୍ କୀ ବାତ: ଏ ସୋସିଆଲ ରିଭୋଲ୍ୟୁସନ ଅନ୍ ରେଡିଓ’ ପୁସ୍ତକର ପ୍ରସ୍ତାବନାରେ ମନେ ପକାଇଥିଲା ।
ଦୂତାବାସ ମନ୍ କୀ ବାତର ୮୯ତମ ଅଧ୍ୟାୟକୁ ମଧ୍ୟ ମନେ ପକାଇଥିଲା ଯେଉଁଥିରେ, ପ୍ରଧାନମନ୍ତ୍ରୀ ମୋଦୀ ଭାରତ-ଜାପାନ ସାଂସ୍କୃତିକ ସମ୍ପର୍କକୁ ପ୍ରଶଂସା କରିଥିଲେ ଏବଂ ଏସୀୟ ଦେଶଗୁଡ଼ିକରେ ମହାଭାରତ ଓ ରାମାୟଣ ମଞ୍ଚସ୍ଥ କରିଥିବା ଜାପାନ କଳାକାରଙ୍କ କଥା କହିଥିଲେ ।
ଏହି ଏକାଧିକ ଟୁଇଟର ଉତ୍ତର ଦେଇ ପ୍ରଧାନମନ୍ତ୍ରୀ ଟୁଇଟ କରିଛନ୍ତି:
‘ଏପରି ସହୃଦୟ ଶବ୍ଦ ଏବଂ ମୋର ବନ୍ଧୁ ସ୍ୱର୍ଗତଃ ଶ୍ରୀ ଶିଞ୍ଜୋ ଆବେଙ୍କୁ ମନେ ପକାଇଥିବାରୁ ଧନ୍ୟବାଦ’ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନାଗାଲାଣ୍ଡର ସମୃଦ୍ଧ ଜୈବିକ ଉତ୍ପାଦ ସତରେ ମନୋହର: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ନାଗାଲାଣ୍ଡର ସମୃଦ୍ଧ ଜୈବିକ ଉତ୍ପାଦ ପ୍ରକୃତି ଓ ସଂସ୍କୃତି ମଧ୍ୟରେ ସହାବସ୍ଥାନକୁ ପ୍ରମାଣିତ କରୁଛି ।
ରାଜ୍ୟସଭା ସାଂସଦ ଶ୍ରୀମତୀ ଏସ. ଫାଙ୍ଗନୋନ କୋନ୍ୟାକଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ନାଗାଲାଣ୍ଡର ସମୃଦ୍ଧ ଜୈବିକ ଉତ୍ପାଦ ସତରେ ମନୋହର । ଏହା ପ୍ରକୃତି ଓ ସଂସ୍କୃତି ମଧ୍ୟରେ ସହାବସ୍ଥାନକୁ ମଧ୍ୟ ପ୍ରମାଣିତ କରୁଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇସ୍ରାଏଲ ସାଧାରଣ ନିର୍ବାଚନରେ ସଫଳତା ପାଇଁ ବେଞ୍ଜାମିନ ନେତାନ୍ୟାହୁଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ଭାରତ- ଇସ୍ରାଏଲ ରଣନୈତିକ ଭାଗିଦାରୀକୁ ଗୁରୁତ୍ୱ ପ୍ରଦାନ କରିଥିବାରୁ ପ୍ରଧାନମନ୍ତ୍ରୀ ୟେର ଲାପିଡଙ୍କୁ ମଧ୍ୟ ଧନ୍ୟବାଦ ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇସ୍ରାଏଲ ସାଧାରଣ ନିର୍ବାଚନରେ ସଫଳତା ପାଇଁ ବେଞ୍ଜାମିନ ନେତାନ୍ୟାହୁଙ୍କୁ ଅଭିନନ୍ଦନ ଜଣାଇଛନ୍ତି ।
ଭାରତ- ଇସ୍ରାଏଲ ରଣନୈତିକ ଭାଗିଦାରୀକୁ ଗୁରୁତ୍ୱ ପ୍ରଦାନ କରିଥିବାରୁ ଶ୍ରୀ ମୋଦୀ ପ୍ରଧାନମନ୍ତ୍ରୀ ୟେର ଲାପିଡଙ୍କୁ ମଧ୍ୟ ଧନ୍ୟବାଦ ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆପଣଙ୍କ ନିର୍ବାଚନୀ ସଫଳତା ପାଇଁ ମାଜେଲ ଟୋଭ ମୋର ବନ୍ଧୁ @netanyahu । ଭାରତ- ଇସ୍ରାଏଲ ରଣନୈତିକ ଭାଗିଦାରୀ ସୁଦୃଢ କରିବା ପାଇଁ ମିଳିତ ପ୍ରୟାସ ଜାରି ରଖିବାକୁ ଉତ୍ସୁକ ।”
“ଭାରତ-ଇସ୍ରାଏଲ ରଣନୈତିକ ଭାଗିଦାରୀକୁ ପ୍ରାଥମିକତା ଦେଇଥିବାରୁ ଧନ୍ୟବାଦ @yairlapid । ଆମ ନାଗରିକମାନଙ୍କ ପାରସ୍ପରିକ ଲାଭ ପାଇଁ ବିଚାରର ସଫଳ ଆଦାନପ୍ରଦାନ ଜାରି ରଖିବାକୁ ଆଶାବାଦୀ ।”
SR
(
ପ୍ରତିରକ୍ଷା ମନ୍ତ୍ରଣାଳୟ
ମସ୍କୋରେ ଦ୍ୱିତୀୟ ବିଶ୍ୱଯୁଦ୍ଧର 75ତମ ବିଜୟ ଦିବସ ପରେଡରେ ଅଂଶଗ୍ରହଣ କରିବା ଲାଗି ଭାରତ ପଠାଇବ ଟ୍ରାଇ-ସର୍ଭିସ କଣ୍ଟିଜେଣ୍ଟ
ଦ୍ୱିତୀୟ ବିଶ୍ୱଯୁଦ୍ଧରେ ବିଜୟର 75ତମ ବାର୍ଷିକୀ ଅବସରରେ ମସ୍କୋରେ ରୁଷ ଏବଂ ଅନ୍ୟ ବନ୍ଧୁତ୍ୱପୂର୍ଣ୍ଣ ଲୋକଙ୍କ ବୀରତ୍ୱ ଏବଂ ବଳିଦାନକୁ ସମ୍ମାନ ଜଣାଇବା ପାଇଁ ଏକ ସାମରିକ ପରେଡର ଆୟୋଜନ ହେବ । ଏଠାରେ ସ୍ମରଣ କରାଇ ଦିଆଯାଉଛି ଯେ, ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରୁଷ ରାଷ୍ଟ୍ରପତି ଶ୍ରୀ ଭ୍ଲାଦିମିର ପୁଟିନଙ୍କୁ ମେ’ 9, 2020 ବିଜୟ ଦିବସ ଅବସରରେ ଅଭିନନ୍ଦନ ପତ୍ର ଲେଖିଥିଲେ । ଏହି ଅବସରରେ ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂ ତାଙ୍କ ପ୍ରତିପକ୍ଷ ଶ୍ରୀ ସର୍ଗି ଶୋଏଗୁଙ୍କୁ ମଧ୍ୟ ନିଜର ଅଭିନନ୍ଦନ ବାର୍ତ୍ତା ପଠାଇଛନ୍ତି ।
ରୁଷ ପ୍ରତିରକ୍ଷା ମନ୍ତ୍ରୀ ଜୁନ 24, 2020ରେ ମସ୍କୋରେ ଅନୁଷ୍ଠିତ ହେବାକୁ ଥିବା ବିଜୟ ଦିବସ ପରେଡରେ ଭାଗ ନେବାକୁ ଭାରତୀୟ ଦଳକୁ ଆମନ୍ତ୍ରଣ କରିଛନ୍ତି । ପରେଡରେ ଭାଗ ନେବାକୁ 75 ସଦସ୍ୟ ବିଶିଷ୍ଟ ଟ୍ରାଇ-ସର୍ଭିସ କଣ୍ଟିଜେଣ୍ଟ ପଠାଇବାକୁ ରକ୍ଷା ମନ୍ତ୍ରୀ ସହମତି ଜଣାଇଛନ୍ତି, ଯେଉଁଠାରେ ଅନ୍ୟ ଦେଶର କଣ୍ଟିଜେଣ୍ଟ ମଧ୍ୟ ଅଂଶଗ୍ରହଣ କରିବେ ବୋଲି ଆଶା କରାଯାଉଛି । ପରେଡରେ ଅଂଶଗ୍ରହଣକାରୀମାନେ ରୁଷ ଲୋକଙ୍କ ସହ ଶ୍ରଦ୍ଧାଞ୍ଜଳି ଏବଂ ଏକତାର ଚିହ୍ନ ହେବା ସହ ମହାନ ଯୁଦ୍ଧର ହିରୋମାନଙ୍କୁ ସ୍ମରଣ କରିବେ ।
କ୍ୟାବିନେଟ
ଦେଶରେ ସ୍ୱଦେଶୀଭାବେ ଚିକିତ୍ସା ଉପକରଣ ନିର୍ମାଣର ପ୍ରୋତ୍ସାହନ ପ୍ରସ୍ତାବକୁ କ୍ୟାବିନେଟ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ନିମ୍ନଲିଖିତ ଯୋଜନାଗୁଡିକୁ ମଞ୍ଜୁରି ଦେଇଛନ୍ତି –
1) 400 କୋଟି ଟଙ୍କା ବ୍ୟୟରେ 4ଟି ଚିକିତ୍ସା ଉପକରଣ ପାର୍କରେ ସାଧାରଣ ଭିତ୍ତିଭୂମି ସୁବିଧା ବିକାଶ ପାଇଁ ଆର୍ଥିକ ପ୍ରୋତ୍ସାହନ ଯୋଜନା
2) 3420 କୋଟି ଟଙ୍କାର ବ୍ୟୟବରାଦ ସହିତ ଚିକିତ୍ସା ଉପକରଣଗୁଡିକୁ ସ୍ୱଦେଶୀଭାବେ ନିର୍ମାଣକୁ ପ୍ରୋତ୍ସାହନ ଲାଗି ଉତ୍ପାଦନ ସହ ଜଡିତ ପ୍ରୋତ୍ସାହନ  ଯୋଜନା
ଉପରୋକ୍ତ ଯୋଜନା ଲାଗି 2020-21 ଠାରୁ 2024-25 ପର୍ଯ୍ୟନ୍ତ ଆଗାମୀ 5 ବର୍ଷ ମଧ୍ୟରେ ଅର୍ଥ ବ୍ୟୟ କରାଯିବ ।
ବିବରଣୀ-
କ) ଚିକିତ୍ସା ଉପକରଣ ପାର୍କଗୁଡିକୁ ପ୍ରୋତ୍ସାହନ
• ଚିକିତ୍ସା ଉପକରଣ ଏକ ବିକାଶଶୀଳ କ୍ଷେତ୍ର ଏବଂ ସ୍ୱାସ୍ଥ୍ୟ ଉପଚାର ବଜାରର ସମସ୍ତ କ୍ଷେତ୍ରରେ ଏହାର ବିକାଶ ଲାଗି ସର୍ବାଧିକ ସମ୍ଭାବନା ରହିଛି । 2018-19 ବର୍ଷରେ ଏହି କ୍ଷେତ୍ରରେ 50,026 କୋଟି ଟଙ୍କା ମୂଲ୍ୟର କାରବାର ହୋଇଥିଲା । 2021-22 ସୁଦ୍ଧା ଏହି ପରିମାଣ 86,840 କୋଟି ଟଙ୍କା ପର୍ଯ୍ୟନ୍ତ ପହଂଚିବାର ଆଶା କରାଯାଉଛି । ଚିକିତ୍ସା ଉପକରଣର ଘରୋଇ ଚାହିଦା ପୂରଣ ନିମନ୍ତେ ଭାରତ 85 ପ୍ରତିଶତ ପର୍ଯ୍ୟନ୍ତ ଆମଦାନୀ ଉପରେ ନିର୍ଭରଶୀଳ ।
• ଏହି ଯୋଜନାର ଉଦେ୍ଦଶ୍ୟ ହେଉଛି ରାଜ୍ୟଗୁଡିକ ସହ ଭାଗିଦାରୀ ମାଧ୍ୟମରେ ଦେଶରେ ଚିକିତ୍ସା ଉପକରଣ ପାର୍କ ବିକଶିତ କରିବା । ରାଜ୍ୟଗୁଡିକୁ ପ୍ରତି ପାର୍କ ଲାଗି 100 କୋଟି ଟଙ୍କା ଲେଖାଏଁ ସର୍ବାଧିକ ଅନୁଦାନ ସହାୟତା ଯୋଗାଇ ଦିଆଯିବ ।
ଖ)
• ଚିକିତ୍ସା ଉପକରଣ କ୍ଷେତ୍ରକୁ ବିଭିନ୍ନ କାରଣରୁ କ୍ଷତି ସହିବାକୁ ପଡୁଛି । ଏସବୁ କାରଣ ମଧ୍ୟରେ ରହିଛି ପର୍ଯ୍ୟାପ୍ତ ମୌଳିକ ଭିତ୍ତିଭୂମିର ଅଭାବ, ଘରୋଇ ଯୋଗାଣ ଶୃଙ୍ଖଳା ଏବଂ ଲଜିଷ୍ଟିକ, ଅଧିକ ବ୍ୟୟଭାର, ଗୁଣବତ୍ତାଯୁକ୍ତ ବିଦ୍ୟୁତ ଯଥେଷ୍ଟ ପରିମାଣରେ ଉପଲବ୍ଧ ନ ହେବା, ସୀମିତ ଡିଜାଇନ କ୍ଷମତା, ଗବେଷଣା ଓ ବିକାଶ ତଥା ଦକ୍ଷତା ବିକାଶ କ୍ଷେତ୍ରରେ ଯଥେଷ୍ଟ ଧ୍ୟାନ ନ ଦେବା ଓ ପ୍ରତିଦ୍ୱନ୍ଦିତାପୂର୍ଣ୍ଣ ଅର୍ଥବ୍ୟବସ୍ଥା କାରଣରୁ 12 ରୁ 15 ପ୍ରତିଶତ ଉତ୍ପାଦନ ଅକ୍ଷମତା ବ୍ୟୟ ।
• ଚିକିତ୍ସା ଉପକରଣ କ୍ଷେତ୍ରରେ ଅଧିକ ନିବେଶ ଆକୃଷ୍ଟ କରି ସ୍ୱଦେଶୀ ଉତ୍ପାଦନକୁ ପ୍ରୋତ୍ସାହନ ଦେବା ଏହି ଯୋଜନାର ଉଦ୍ଦେଶ୍ୟ । 2019-20 ଆଧାର ବର୍ଷ ତୁଳନାରେ ବୃଦ୍ଧି ସମ୍ବନ୍ଧୀୟ ବିକ୍ରୀର 5 ପ୍ରତିଶତ ଦରରେ ପ୍ରୋତ୍ସାହନ ଦିଆଯିବା ଲାଗି ଏହି ଯୋଜନାରେ ନିଷ୍ପତ୍ତି ନିଆଯାଇଛି । ଚିହ୍ନଟ କରାଯାଇଥିବା ଚିକିତ୍ସା ଉପକରଣ କ୍ଷେତ୍ରରେ ସହାୟତା ପ୍ରଦାନ କରାଯିବ ।
କାର୍ଯ୍ୟାନ୍ୱୟନ-
ଚିକିତ୍ସା ଉପକରଣ ପାର୍କ ବିକଶିତ କରିବା ଲାଗି ଏହି ଯୋଜନାକୁ ରାଜ୍ୟ କାର୍ଯ୍ୟାନ୍ୱୟନ ଏଜେନ୍ସି  ଦ୍ୱାରା ଲାଗୁ କରାଯିବ । ସ୍ୱଦେଶୀ ନିର୍ମାଣକୁ ପ୍ରୋତ୍ସାହନ ଦେବା ଲାଗି ପିଏଲଆଇ ଯୋଜନା ଔଷଧ ବିଭାଗ ଦ୍ୱାରା ନାମିତ ପ୍ରକଳ୍ପ ପରିଚାଳନା ଏଜେନ୍ସି  ଜରିଆରେ ଲାଗୁ କରାଯିବ । 4ଟି ଚିକିତ୍ସା ଉପକରଣ ପାର୍କ ଲାଗି ସହଭାଗୀ ମୌଳିକ ସୁବିଧା ନିମନ୍ତେ ଆର୍ଥିକ ସହାୟତା ଉପଲବ୍ଧ କରାଇବାକୁ ଲକ୍ଷ୍ୟ ରଖାଯାଇଛି । ପିଏଲଆଇ ଯୋଜନାର ଲକ୍ଷ୍ୟ ହେଉଛି ଚିକିତ୍ସା ଉପକରଣଗୁଡିକର ନିମ୍ନଲିଖିତ ଶ୍ରେଣୀ ଅନ୍ତର୍ଗତ 25-30 ନିର୍ମାତାମାନଙ୍କୁ ସହାୟତା ଉପଲବ୍ଧ କରାଇବା ।
କ) କର୍କଟ ଚିକିତ୍ସା/ରେଡିଓଥେରାପି ଚିକିତ୍ସା ଉପକରଣ,
ଖ) ରେଡିଓଲୋଜି ଏବଂ ଇମେଜିଂ ଚିକିତ୍ସା ଉପକରଣ  ଏବଂ ନ୍ୟୁକ୍ଲିୟର ଇମେଜିଂ ଉପକରଣ
ଗ) କାର୍ଡିଓ ରେସ୍ପିରେଟ୍ରୀ ଶ୍ରେଣୀ ଓ ରିନଲକେୟାର ଚିକିତ୍ସା ଉପକରଣଗୁଡିକର କ୍ୟାଥେଟର୍ସ ସହିତ ଆନାସଥେଟିକ୍ସ ଏବଂ କାର୍ଡିଓ ରେସ୍ପିରେଟ୍ରୀ ଚିକିତ୍ସା ଉପକରଣ ଏବଂ
ଘ) କୋଚଲିୟର ଇମପ୍ଲାଂଟ୍ସ ଓ ପେସମେକର ଭଳି ସମସ୍ତ ପ୍ରତିରୋପଣ ଯୋଗ୍ୟ ବୈଦ୍ୟୁତିକ ଉପକରଣ ।
ପ୍ରଭାବ-
ଚିକିତ୍ସା ଉପକରଣ ପାର୍କଗୁଡିକର ପ୍ରୋତ୍ସାହନ ଉପଯୋଜନା ଅନ୍ତର୍ଗତ 4ଟି ଚିକିତ୍ସା ଉପକରଣ ପାର୍କରେ ସାଧାରଣ ମୌଳିକ ସୁବିଧା ବିକଶିତ କରାଯିବ । ଏହାଦ୍ୱାରା ଦେଶରେ ଚିକିତ୍ସା ଉପକରଣ ନିର୍ମାଣ ବ୍ୟୟ ହ୍ରାସ ପାଇବ ବୋଲି ଆଶା କରାଯାଉଛି ।
ଚିକିତ୍ସା ଉପକରଣର ସ୍ୱଦେଶୀ ନିର୍ମାଣକୁ ପ୍ରୋତ୍ସାହନ ଫଳରେ ପିଏଲଆଇ ଯୋଜନା ସ୍ୱଦେଶୀ ନିର୍ମାଣକୁ ପ୍ରୋତ୍ସାହନ ଦେବ, ଯାହାକି ଏହି କ୍ଷେତ୍ରରେ ବିପୁଳ ପୁଞ୍ଜି ନିବେଶ ଆକୃଷ୍ଟ କରିବ । ଏହାଦ୍ୱାରା 5 ବର୍ଷ ମଧ୍ୟରେ 68,437 କୋଟି ଟଙ୍କା ମୂଲ୍ୟର ଉତ୍ପାଦନ ବୃଦ୍ଧିକୁ ପ୍ରୋତ୍ସାହନ ମିଳିବ ବୋଲି ଆଶା କରାଯାଉଛି । ଏଥିସହିତ 33,750 ନିଯୁକ୍ତି ସୁଯୋଗ ସୃଷ୍ଟି ହେବ ଓ ଆମଦାନୀ ଉପରେ ନିର୍ଭରଶୀଳତା ହ୍ରାସ ପାଇବ ।